Heliksi

Heliksi (Helix) ir gliemežu klases ģints, kas iekļauj sevī lielus sauszemes gliemežus. Ģinti 1758. gadā izveidoja zviedru zoologs Kārlis Linnejs. Ģints tipiskā suga ir Helix pomatia (parka vīngliemezis). Šīs ģints pārstāvji ir plaši izplatīti Eiropā (ieskaitot Latviju) un Mazāzijā. Fosilā veidā heliksi ir zināmi no neogēna (miocēns) (Helix kadolskyi).

 Apraksts 
Čaulas gandrīz vienmēr ir lodveidīgas (2–6 cm diametrā). Parasti tām ir labais vijums (pa kreisi savītas čaulas ir ļoti reti). Kolumela ir brūngani melnīgsnēja vai balta. Čaulas joslu zīmējums variē no pieckrāsu spirālēm līdz saplūdušam (parasti sub- vai supraperifēriskā joslā). Čaulas virsma ir gluda vai ar blīvu granulāciju teleokonha augšējos vijumos. Kājas krāsojums var variēt (pelēks, brūns, melns vai rozā). Dažām sugām kājas aizmugurējā daļa ir tumša.

Divertikuls ir pārveidots resnā, īsā caurulītē, kas nekad garumā nepārsniedz kopulatīvo somu, vai arī ir pilnībā reducēts. Penim ir divas papillas un abas ar centrālo atveri. MRP vienmēr stiprinās pie epifalla centrālā stāvoklī.Neubert, E. (2014). Revision of Helix Linnaeus, 1758 in its eastern Mediterranean distribution area, and reassignment of Helix godetiana Kobelt, 1878 to Maltzanella Hesse, 1917 (Gastropoda, Pulmonata, Helicidae). Contributions to Natural History, 26: 1-200. Bern. 6. lpp. Epifalls ir tik pat garš vai daudz garāks par peni. Gļotu dziedzeri, kas pieguļ "mīlas bultu" somai, parasti ir ļoti sazaroti.

 Izplatība 
Heliksi ir rietumpalearktiska ģints. Sugu daudzveidība ir koncentrēta Balkānos un Anatolijā, ar vislielāko filoģenētisko daudzveidību Grieķijā. Areāla dabiskā rietumu robeža iet pa Franciju (Helix pomatia), Korsiku (Helix ceratina) un Alžīriju (Helix melanostoma). Ziemeļos dabiskais areāls sasniedz centrālo Vāciju un Ziemeļeiropas līdzenuma dienvidu malu. Visvairāk dienvidos izplatītās sugas dzīvo Ziemeļāfrikā (H. melanostoma, H. pronuba) un Levantes dienvidos (H. engaddensis). Areāla austrumu robežas sasniedz Irākas Kurdistānu un Irānas rietumus (H. salomonica), kā arī Kaukāzu (H. lucorum). Savukārt, H. thessalica areāls stiepjas cauri Ukrainai vismaz līdz Krievijas rietumu robežai. Latvijā parka vīngliemezis (Helix pomatia) tika ievests 15-16. gadsimtā un pašlaik ir izplatījies visā Latvijas teritorijā.

 Sistemātika 
Heliksu ģintī ir iekļautas šādas sugasMolluscaBase:

 ģints: Helix Linnaeus, 1758
 suga: Helix albescens Rossmässler, 1839
 suga: Helix anctostoma E. von Martens, 1874
 suga: Helix ankae Korabek & Hausdorf, 2023
 suga: Helix antiochiensis Kobelt, 1896
 suga: Helix asemnis Bourguignat, 1860
 suga: Helix barbeyana De Stefani, 1891 †
 suga: Helix borealis Mousson, 1859
 suga: Helix brotii Bonnet, 1864
 suga: Helix buchii Dubois de Montpéreux, 1840
 suga: Helix calabrica Westerlund, 1876
 suga: Helix ceratina Shuttleworth, 1843
 suga: Helix cincta O. F. Müller, 1774
 suga: Helix delacouri Mabille, 1880
 suga: Helix dormitoris (Kobelt, 1898)
 suga: Helix engaddensis Bourguignat, 1852
 suga: Helix fathallae Nägele, 1901
 suga: Helix figulina Rossmässler, 1839
 suga: Helix godetiana Kobelt, 1878
 suga: Helix gruveli Germain, 1910 †
 suga: Helix gussoneana L. Pfeiffer, 1848
 suga: Helix kadolskyi Neubauer & Harzhauser, 2023 †
 suga: Helix kazouiniana (Pallary, 1939)
 suga: Helix krejcii Wenz, 1926 †
 suga: Helix ligata O. F. Müller, 1774 suga: Helix lucorum Linnaeus, 1758
 suga: Helix lutescens Rossmässler, 1837
 suga: Helix maeotica Steklov, 1966 †
 suga: Helix melanostoma Draparnaud, 1801
 suga: Helix mileti Kobelt, 1906
 suga: Helix mrazeci Sevastos, 1922 †
 suga: Helix nicaeensis A. Férussac, 1821
 suga: Helix nicaeensis A. Férussac, 1821
 suga: Helix nucula Mousson, 1854
 suga: Helix pathetica Mousson, 1854
 suga: Helix pelagonesica (H. Rolle, 1898)
 suga: Helix philibinensis Rossmässler, 1839
 suga: Helix pomacella Mousson, 1854
 suga: Helix pomatella Kobelt, 1876
 suga: Helix pomatia Linnaeus, 1758
 suga: Helix pronuba Westerlund, 1879
 suga: Helix salomonica Nägele, 1899
 suga: Helix schlaeflii Mousson, 1859
 suga: Helix secernenda Rossmässler, 1847
 suga: Helix straminea Briganti, 1825
 suga: Helix sublutescens Wenz, 1926 †
 suga: Helix thessalica O. Boettger, 1886
 suga: Helix valentini Kobelt, 1891
 suga: Helix vladika (Kobelt, 1898)

(†) — izmirušu organismu grupa.

 Atsauces 

Kategorija:Gliemeži